Tubala

Tubala on Hiiu maakonnas Hiiumaa vallas, Kärdlast lõunas asuv küla. Kuni 2017. aasta Eesti omavalitsuste haldusreformini kuulus küla Pühalepa valda.

Tubala piirneb põhjas Prählamäe, läänes Kanapeeksi ja Määvli, edelas Leigri, lõunas Nõmba, kagus Loja ning idas Paluküla, Lõpe ja Ala külaga.

Nimi
Külanimi pärineb sõnadest "tuba" 'maja, talu' ja "selg" 'seljandik'. Küla on esimest korda mainitud 1564. aastal kujul Twbbesälke by. Hiljem on seda nimetatud 1688 Tubasellieby, 1798 Tubbaselja ja 1923 Tubala.  

Loodus
pisi|Tubala tuulik
Tubala alal asub Määvli raba. Küla läbib põhja-lõunasuunaline Kärdla kraatri valliseljandik ja küla ise on samas suunas välja veninud. Tubala rändrahn on mahu järgi suuruselt kuues kivi Hiiumaal. Küla läbib lõunast põhja Nuutri jõgi.

Tubala alale jääb osa Pihla-Kaibaldi looduskaitseala alasid.

Elanike arv
Külas elas 2011. aasta rahvaloenduse andmetel 79 inimest. Küla kõik elanikud olid eestlased.
 Elanike arv  Aasta92  195980  1970206  1979156  198977  200079  201161 2021

Talud 

Tubala ajaloolised talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1  Allika  Madik 2  Haudselja  Kokla 3  Hinno  Pink 4  Hinu-Matse  Hari, Sepp 5  Jõeniidi  Põder 6  Jürna-Peedu  Mägi 7  Kaibaldi  Kaivapalu 8  Kalmu  Kokla 9  Kannasto  Pärisma 10  Kapasto  Kogerma 11  Kiviselja  Pink 12  Kopliotsa  Särglep 13  Kreisi  Juhe 14  Kuusiku  Kuusik 15  Laasi  Pärrisma 16  Leeste  Pisa 17  Lepiku  Juhe 18  LoopsuKibbuspu, Pink 19  Matse  Kibuspuu 20   Matse-Tooma  Järva 21  Murro  Pink, Tõkke 22  Männiku  Lõppe 23  Määvli-Leemendi  Männamaa 24  Määvli-Peetri  Männama 25  Määvli-Põlluotsa  Paat 26  Määvliraba  Singi 27 Niidi  Rool 28   Nuudi   Tasane 29  Peedu  Haunapu 30  Põlluotsa  Põldveer 31  Pärdi  Paat 32 Simuna   Pilpak 33  Tõnise  Kaljo, Maadik 34  Uuemaa  Altmäe 35  Uue-Laasi  Pärrisma 36  Uue-Peedu  Juhe 37  Väheheinamaa  Aaslepp, Männamaa

Ajalugu 
Tubala kuulus ajalooliselt Suuremõisa mõisale. Küla on esmamainitud 1564. Läänemaa 1725–1726 adramaarevisjoni alusel oli Tubaselja külas 14 talu.

Tubala koosseisu on viimase sajandi jooksul kuulunud Kärdla-Nõmme, Määvli, Pilpaküla, Prählamäe ja Tareste. Samuti kuulus küla koosseisu osa Kanapeeksi (Kaibaldi) ja Linnumäe külast.

Taristu 
Seljandikku mööda kulgeb Kärdla–Käina maantee, kus lõpevad Palade–Tubala tee ja Määvli–Tubala tee. Küla keskosa läbib Koldema tee.

Kultuur 
pisi|Tubala vai ja Tubala rändrahn 2024. aastal
Tubalas asuvad kaks ehitismälestist (Tõnise tuulik ja Tubala tuulik) ning üks arheoloogiamälestis.

Tubala rändrahnu ligiduses asub Tubala vai. Legendi järgi hoidvat Tubala vai Hiiumaad merepõhjas kinni, et see oma kohalt ära ei ujuks. Vaia asukohta Tubala külas on rahvapärimuses nimetatud põhjuseks, miks Pühalepa valla rahvast on hiidlaste seltside jaotuses nimetatud ehthiidlasteks või ka pärishiidlasteks.Hugo Puss. Hiidlaste seltsid. Etüüd Hiiumaa siseetnonüümika alalt. Keel ja Kirjandus 1973, nr 11, lk 678–679.

Külast pärines kohalik poliitik Hergo Tasuja, endine minister Friedrich Sauer ja mükoloog Leili Järva.

Viited

Kategooria:Hiiumaa valla külad